25 гадоў спатрэбілася жыхарам дома №3 па вуліцы Будаўнікоў, каб ліквідаваць працяканне каналізацыйных труб у падвале пяціпавярховага дома. Пры гэтым случчане неаднаразова звярталіся і ў ЖЭУ-4, і ў КУП "Слуцкая ЖКГ", і ў Цэнтр гігіены і эпідэміялогіі. У выніку двойчы на тыдзень шмат гадоў работнікі аварыйна-дыспетчарскай службы добрасумленна з’яўляліся ў падвале дома, прабівалі засарэнне, а затым знікалі да наступнага разу. Прычыну дрэннай працы каналізацыі ніхто і не спрабаваў высветліць.